พิง ลำพระเพลิง

พิง ลำพระเพลิง คือฉายา หรือนามปากกาของ ภูพิงค์ พังสอาด นักเขียน นักแสดงและผู้กำกับภาพยนตร์ ผู้มีอารมณ์ขันแต่ชีวิตจริงของ พิง ทำมาแล้วหลายอย่าง ตั้งแต่คนนำเสียงปรบมือให้กับรายการเกมโชว์, นักแสดงละครใบ้ในฐานะปรัศนีย์ประจำรายการเกมโชว์, ฝ่ายอาร์ทในโรงงานขนม, เขียนบทภาพยนตร์-ละคร, ผู้กำกับการแสดง, วิทยากร

**ประวัติ**
พิง เกิดเมื่อวันที่ 24 กันยายน พ.ศ. 2509 ร่ำเรียนและจบการศึกษาจาก คณะออกแบบ แผนกพาณิชยศิลป์ เพาะช่าง ชีวิตในวัยเด็กของเขาลำบากไม่น้อย เนื่องจากบ้านแตกและพ่อแม่แยกทางกัน พิง ลำพระเพลิง คือเพื่อนรุ่นพี่ที่สนิทกันกับ โน้ส อุดม แต้พานิช ที่เป็นรุ่นน้องจากรั้วแดง-ดำ เพาะช่าง ในช่วงชีวิตนึงทั้ง 2 คนเคยเช่าห้องและใช้ชีวิตอยู่ด้วยกัน ใครจะเชื่อว่าเขาเคยโดนไล่ออกจากงานที่ทำที่แรกหลังจากเรียนจบ คือ โรงงานทำขนม ที่เขารับหน้าที่เป็นพนักงานออกแบบแพ็คเกจ ด้วยสาเหตุไม่น่าเชื่อบางประการ คือ การขโมยขนมของบริษัทกลับเอาไปกินที่บ้าน หลังจากตกงาน พิง แบกเป้ไปเปิดร้านขายของอยู่ที่สัตหีบ กะใช้ชีวิตเท่ ๆ แบบตัวละครในเรื่อง "พันธุ์หมาบ้า" ของ ชาติ กอบจิตติ ที่เขาหลงใหล จนกระทั่งได้พบกับหญิงสาวที่เขารักและแต่งงานกันที่นั่น ต่อมา โน้ส อุดม แต้พานิช ได้แวะมาเที่ยวที่ร้าน และได้เอ่ยปากชวน พิง ไปทำงานด้วยกันที่ หนังสือไปยาลใหญ่

**งานเขียน**
พิง เป็นนักเขียนอารมณ์ดี ได้สะสมประสบการณ์มาจากการทำงานกับ สำนักศิษย์สะดือ และ หนังสือไปยาลใหญ่ ร่วมรุ่นกับคนดังหลาย ๆ คน เช่น ประภาส ชลศรานนท์, ศุ บุญเลี้ยง, กาเหว่า-ชลลดา เตียวสุวรรณ (เพลงดาบแม่น้ำร้อยสาย), โน้ส อุดม แต้พานิช โดยช่วงนั้น พิง รับหน้าที่จัดวางอาร์ตของหนังสือควบคู่ไปกับการเขียนบทความ เรื่องสั้น ...พิง กล่าวว่าได้รับแรงบันดาลใจการเขียนหนังสือจาก ศุ บุญเลี้ยง
เนื่องด้วย พิง รักการเขียนหนังสือมาก ต่อมาจึงตัดสินใจออกมาตั้งสำนักพิมพ์เอง โดยตั้งชื่อว่า "สำนักพิมพ์พิลาไลย" เพื่อพิมพ์พอกเก็ตบุคส์ผลงานของตัวเองออกมา และคิดว่าน่าจะขายได้เหมือนกับหนังสือเล่มแรกชีวิต "แกงไก่ล้างโลก" ที่ สำนักศิษย์สะดือ จัดพิมพ์ให้ แต่ปรากฏว่าเป็นก้าวย่างที่ผิดพลาด เจ๊งสนิท เขาหมดตัวเป็นหนี้ทันที 5 แสนบาท และต้องตั้งต้นกับชีวิตใหม่ พิงตัดสินใจขายบ้าน ขายรถ เดินทางไปอเมริกากับภรรยา เพื่อทำงานล้างจานใช้หนี้ทั้งหมดเป็นเวลา 2 ปี ก่อนจะกลับเมืองไทย และเริ่มต้นเส้นทางของตัวเองใหม่อีกครั้ง โดยเริ่มต้นไปสมัครเข้าวงการบันเทิง เล่นเป็นตัวประกอบก๊อกแก๊กที่ไม่มีใครจำได้
แต่จังหวะและโอกาสทำให้เขาได้เขียนบทละครโทรทัศน์เรื่องแรก คือ "ขบวนการสู้ผีไม่มีถอย" ออกอากาศตอนกลางวันทางช่อง 3 โดย อรุโณชา ภาณุพันธ์ แห่งบรอดคาสต์ฯ เป็นผู้ที่ให้โอกาสกับ พิง และผลงานการเขียนบทละครโทรทัศน์เรื่องต่อมาคือ "ซึมน้อยหน่อย กะล่อนมากหน่อย" ฮิตถล่มทลาย ก่อนที่เขาจะกลายมาเป็นนักเขียนตลกมีชื่อ, นักเล่าเรื่องขบขันในรายการ ตีสิบ, พิธีกร, สแตนอัพคอมิดี้, นักเขียนบทและผู้กำกับละครโทรทัศน์ ที่ที่ถูกจัดให้วางอยู่ในอันดับต้น ๆ ของประเทศที่บรรดาผู้จัดยกย่องให้เป็น 1 ใน 10 นักเขียนบทละครโทรทัศน์มือทอง ในเวลาต่อมา
ปัจจุบัน พิง ลำพระเพลิง ประกอบอาชีพเป็น นักเขียนบทและผู้กำกับภาพยนตร์ โดยผลงานภาพยนตร์ ได้แก่ โคตรรักเอ็งเลย (ปี 2549) คนหิ้วหัว (ปี 2550)  ฝันโคตรโคตร  (ปี 2552)  ฟ้าแก้มโต (ปี 2557) และ Operation Mekong (ภาพยนตร์จีน ปี 2559)

**ผลงาน**
ผลงานละครโทรทัศน์
2565 รากแก้ว (CHANGE2561/ช่อง 3) รับบท สถิตย์ คู่กับ กาญจนาพร ปลอดภัย

**บทละคร และการกำกับการแสดง**
 2538 พล นิกร กิมหงวน (ช่อง 3)
*2540 ปลื้ม (ช่อง 3)- 2540 ซึมน้อยหน่อย กะล่อนมากหน่อย (ช่อง 3)- 2542 น้ำตาลใกล้มด (ช่อง 7)- 2542 รักสุดท้ายที่ปลายฟ้า (ช่อง 3)- 2543 เขาวานให้หนูเป็นสายลับ (ช่อง 3)- 2543 น้ำใสใจจริง (ช่อง 3)- 2544 พี่เลี้ยงกึ่งสำเร็จรูป (ช่อง 3)- 2545 กระท่อมแสงเงิน (ช่อง 3)- 2545 นังเหมียวย้อมสี (ช่อง 3)- 2545 ผู้กองยอดรัก ยอดรักผู้กอง (ช่อง 3)- 2547 นางสาวจริงใจ กับ นายแสนดี (ช่อง 7)- 2547 คู่กรรม (ช่อง 3)- 2547 คู่กรรม 2 (ช่อง 3)- 2548 รักของนายดอกไม้ (ช่อง 3)- 2548 สะใภ้ทอร์นาโด (ช่อง 7)- 2549 แก่นกะลา (ช่อง 7)- 2550 อภิมหึมามหาเศรษฐี (ช่อง 7)- 2550 หนุ่มผมยาว สาวโปงลาง (ช่อง 7)- 2551 คู่ปั่น คู่ป่วน (ช่อง 7)- 2551 ตลาดน้ำดำเนิน ภาค 2 (ช่อง 7)- 2551 อุบัติรักข้ามขอบฟ้า (ช่อง 9)- 2552 ดอกบัวขาว (ช่อง 7)- 2553 ด้วยแรงอธิษฐาน (ช่อง 7)- 2553 เทพบุตรมายา เทพธิดาจำแลง (ช่อง 7)- 2554 4 รุ่น 4 วุ่น เดอะซีรีส์ (กำกับ) (ช่อง 9)- 2555 ฉันรักเธอนะ (ช่อง 7)- 2555 ลูกผู้ชายไม้ตะพด (ช่อง 7)- 2556 เงาะแท้แซ่ฮีโร่ (ช่อง 3)- 2556 กุหลาบไฟ (ช่อง 3)- 2556 Forward ท้าเวลา พลิกอนาคต (ช่อง 9)- 2557 หางเครื่อง (ช่อง 7)- 2558 บ้านศิลาแดง (ช่อง 7)- 2558 สภ.รอรัก (ช่อง 7)- 2558 ตะพดโลกันตร์ (ช่อง 7)- 2559 ตี๋ใหญ่ ดับ ดาว โจร (ช่อง โมโน ทเวนตี้ไนน์)- 2559 ขุนกระทิง (ช่อง 7)- 2559 แฝดล่องหน (ช่อง 7)- 2559 นางฟ้าเปื้อนฝุ่น (ช่อง 7)- 2559 หัวใจและไกปืน (ช่อง โมโน 29)- 2560 คู่ซ่ารสแซ่บ (ช่อง 7)- 2560 มือเหนือเมฆ (ช่อง 7)- 2561 ถิ่นผู้ดี (ช่อง 7)- 2561 แม่สื่อปากร้าย ผู้ชายรสจัด (ช่อง 7)- 2561 แก้วกุมภัณฑ์ (ช่อง 3)- 2562 พชรมนตรา (ช่อง 7)- 2562 กุหลาบเกราะเพชร (ช่อง 7)- 2562 สะใภ้ TKO (ช่อง GMM 25)- 2562 รักแท้ของนายถึก (ช่อง 3)- 2563 เริงริตา (ช่องGMM25)- 2563 เงาบุญ (ช่อง 7)- 2564 เมียจำเป็น (ช่อง3)- 2564 กะรัตรัก (ช่อง3)- 2565 รากแก้ว (ช่อง3)

**โชว์**
 One man show แสดงคนเดียว โปรดเอื้อเฟื้อแก่ เด็ก สตรี และพิง ลำพระเพลิง รอบการแสดง วันศุกร์ที่ 16 สิงหาคม - วันอาทิตย์ที่ 18 สิงหาคม 2545 ณ หอประชุมเมืองไทยประกันชีวิต- One man show เหยียบจมูก ณ โรงภาพยนตร์ สกาล่า รอบการแสดง วันศุกร์ที่ 3 สิงหาคม 2555, วันเสาร์ที่ 4 สิงหาคม 2555 และวันอาทิตย์ที่ 5 สิงหาคม 2555 

**ซีรีส์**
 เขยเดนตายปะทะแม่ยายโลกันต์ ช่อง 3 โดย dreamaholic

**ผลงานหนังสือ**
 แหกปากก้องร้องเรียกหาว่ารักเธอ- ยอดมนุษย์สุดจริต- แกงไก่ล้างโลก- แกงไก่ล้างโลกแล้วฤๅไฉน- ตื่นเถิดชาวไทย- ตอแหลลงตับ- พรุ่งนี้ก็สายสะดือ- กระแดะขึ้นสมอง- แรดเข้าเส้นเลือด- One man show- สำเนาทะเบียบบ้า- รบปมด้อย- วัตถุทรงจำ- ฝันโคตร ๆ

**ผลงานภาพยนตร์**
 โคตรรักเอ็งเลย- คนหิ้วหัว- The Begin ฝันโคตรโคตร- สามย่าน- อาม่า- เร็วทะลุเร็ว- พยัคฆ์ร้ายส่ายหน้า (บทภาพยนตร์)- แสบสนิท ศิษย์ส่ายหน้า (บทภาพยนตร์)- โปงลางสะดิ้ง ลำซิ่งส่ายหน้า (บทภาพยนตร์)- อีส้มสมหวัง ชะชะช่า ภาค 2 (บทภาพยนตร์)- กองพันครึกครื้น ท.ทหารคึกคัก (บทภาพยนตร์)- ฟ้าแก้มโต
*Opreation Mekong 

**ผลงานภาพยนตร์สั้น**
 Dreamaholic Story Making คิดแล้วทำ - พิง ลำพระเพลิง (ภาพยนตร์สั้น)- Dreamaholic Story Making ต้มยำกุ้ง Kitchen - พิง ลำพระเพลิง (ภาพยนตร์สั้น)- Dreamaholic Story Making บันดาลศิลป์ - พิงลำพระเพลิง (ภาพยนตร์สั้น)- Dreamaholic Story Making ความฝันไม่มีตีนกา (ภาพยนตร์สั้น)- Dreamaholic Story Making อาตี๋ (เป็นภาพยนตร์สั้นที่มีเรื่องราวต่อจาก อาม่า ภาพยนตร์สั้นเฉลิมพระเกียรติ ฉายในโครงการ อัศจรรย์วันลอยคอ ของ ThaiPBS)

**งานกำกับภาพยนตร์**
 โคตรรักเอ็งเลย - 2549- คนหิ้วหัว - 2550- ฝันโคตรโคตร - 2552- สามย่าน - 2553- อาม่า (หนังสั้น) - 2553- อาตี๋ (หนังสั้น) - 2554- ปอบหน้าปลวก - 2557- The Pool นรก 6 เมตร - 2561- แสนสนั่น พันธุ์สั่นสู้ - 2568

**อ้างอิง**

**แหล่งข้อมูลอื่น**
  : website พิง ลำพระเพลิง-  : twitter ping lum-  :facebook dreamaholic-  : twitter dream_aholic 
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักเขียนบทโทรทัศน์ชาวไทย
หมวดหมู่:นักแสดงชายชาวไทย
หมวดหมู่:นักเขียนชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากกรุงเทพมหานคร